CELEX: 32016R0329
Language: fi
Date: 2016-03-08 00:00:00
Title: Komission täytäntöönpanoasetus (EU) 2016/329, annettu 8 päivänä maaliskuuta 2016, 6-fytaasin hyväksymisestä rehun lisäaineena kaikkien lintulajien sekä vieroitettujen porsaiden, lihasikojen, emakkojen ja toissijaisten sikaeläinten ruokinnassa (hyväksynnän haltija Lohmann Animal Nutrition GmbH) (ETA:n kannalta merkityksellinen teksti)

9.3.2016   
            
            
               FI
            
            
               Euroopan unionin virallinen lehti
            
            
               L 62/5
            
         KOMISSION TÄYTÄNTÖÖNPANOASETUS (EU) 2016/329,
   annettu 8 päivänä maaliskuuta 2016,
   6-fytaasin hyväksymisestä rehun lisäaineena kaikkien lintulajien sekä vieroitettujen porsaiden, lihasikojen, emakkojen ja toissijaisten sikaeläinten ruokinnassa (hyväksynnän haltija Lohmann Animal Nutrition GmbH)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.
            
         
               (2)
            
            
               Asetuksen (EY) N:o 1831/2003 7 artiklan mukaisesti on jätetty 6-fytaasin hyväksyntää koskeva hakemus. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee 6-fytaasin hyväksymistä lintulajien ja sikaeläinten rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuus-viranomainen’, totesi 17 päivänä kesäkuuta 2015 antamassaan lausunnossa (2), että 6-fytaasilla ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, ihmisten terveyteen eikä ympäristöön. Lisäksi todettiin, että kyseinen lisäaine voi parantaa fosforin sulavuutta, fosforin hyväksikäyttöä tai luuston mineralisoitumista munivilla kanoilla, broilereilla, kaikilla sikaryhmillä ja lihakalkkunoilla. Elintarviketurvallisuusviranomainen katsoi, että nämä päätelmät voidaan laajentaa koskemaan kananuorikoita ja siitoseläimiksi kasvatettavia kalkkunoita. Lisäksi se katsoi, että päätelmät voidaan ekstrapoloida kaikkiin toissijaisiin siipikarjalajeihin muninnan alkamiseen asti ja muihin lintulajeihin munantuotantoa varten. Sikoja koskevat päätelmät voidaan samalla tavoin ekstrapoloida toissijaisiin sikaeläimiin. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
            
         
               (5)
            
            
               6-fytaasin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen lisäaineen käyttö tämän asetuksen liitteessä esitetyn mukaisesti olisi hyväksyttävä.
            
         
               (6)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä maaliskuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 268, 18.10.2003, s. 29.
   
      (2)  EFSA Journal 2015; 13(7):4159.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysi-menetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  Aktiivisuusyksikköä / kg täysrehua, jonka kosteuspitoisuus on 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet.
                  
               
            
                  4a23
               
               
                  Lohmann Animal Nutrition GmbH
               
               
                  6-fytaasi
                  EC 3.1.3.26
               
               
                  
                     Lisäaineen koostumus:
                  
                  Komagataella pastoris (DSM 25375) -organismin tuottama 6-fytaasivalmiste, jonka vähimmäis-aktiivisuus on 40 000 U (1)/g
                  Nestemäinen ja kiinteä muoto
                  
                     Tehoaineen kuvaus:
                  
                  6-fytaasi (EC 3.1.3.26), jota tuottaa Komagataella pastoris (DSM 25375)
                  
                     Analyysi-menetelmä
                      (2):
                  6-fytaasin aktiivisuuden määrittäminen rehun lisäaineessa:
                  kolorimetrinen menetelmä, joka perustuu fytaasin fytaatissa aiheuttamaan entsymaattiseen reaktioon: VDLUFA Method Book, Vol. III, 27.1.1
                  6-fytaasin aktiivisuuden määrittäminen esiseoksissa ja kivennäisrehuissa:
                  kolorimetrinen menetelmä, joka perustuu fytaasin fytaatissa aiheuttamaan entsymaattiseen reaktioon: VDLUFA Method Book, Vol. III, 27.3.1
                  6-fytaasin aktiivisuuden määrittäminen rehuissa:
                  kolorimetrinen menetelmä, joka perustuu fytaasin fytaatissa aiheuttamaan entsymaattiseen reaktioon: EN ISO 30024.
               
               
                  Broilerit ja kananuorikot, kaikki lihan- ja munantuotantoa varten kasvatettavat lintulajit, lukuun ottamatta lihakalkkunoita ja siitoseläimiksi kasvatettavia kalkkunoita
               
               
                  —
               
               
                  250 U
               
               
                  —
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus kuumennettaessa.
                           
                        
                              2.
                           
                           
                              Turvallisuus: käsittelyn aikana on käytettävä hengityssuojaa sekä turvalaseja ja -hansikkaita.
                           
                        
               
                  29 maaliskuuta 2026
               
            
                  Kaikki munantuotantoa varten tarkoitetut lintulajit
               
               
                  125 U
               
            
                  Lihakalkkunat ja siitoseläimiksi kasvatettavat kalkkunat
               
               
                  500 U
               
            
                  (Vieroitetut) porsaat, lihasiat, emakot ja toissijaiset sikaeläimet
               
               
                  250 U
               
            
         (1)  1 U on entsyymimäärä, joka vapauttaa natriumfytaattisubstraatista 1 mikromoolin epäorgaanista fosfaattia minuutissa (pH 5,5 ja lämpötila 37 °C).
      
         (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx